Περιεχόμενα
Δείκτης 🔎︎

# Χρήση Microsoft Office και LibreOfficeDev

Το LibreOfficeDev μπορεί να ανοίξει και να αποθηκεύσει έγγραφα στις μορφές αρχείου Microsoft Office, συμπεριλαμβάνοντας τις μορφές Microsoft Office Open XML.

## Άνοιγμα ενός αρχείου Microsoft Office

1. Επιλέξτε Αρχείο - Άνοιγμα. Διαλέξτε να ανοίξτε ένα αρχείο Microsoft Office από το παράθυρο διαλόγου αρχείου του LibreOfficeDev.

Το αρχείο MS Office... | ...θα ανοίξει στην εφαρμογή του LibreOfficeDev
--- | ---
Microsoft Word, *.doc, *.docx | LibreOfficeDev Writer
Microsoft Excel, *.xls, *.xlsx | LibreOfficeDev Calc
Microsoft PowerPoint, *.ppt, *.pps, *.pptx | LibreOfficeDev Impress

## Αποθήκευση ως ένα αρχείο Microsoft Office

1. Επιλέξτε Αρχείο - Αποθήκευση ως.

2. Στο πεδίο Τύπος αρχείου, επιλέξτε μία μορφή αρχείου Microsoft Office.

## Αποθήκευση εγγράφων σε μορφές Microsoft Office ως προεπιλογή

1. Επιλέξτε LibreOfficeDev - ΠροτιμήσειςΕργαλεία - Επιλογές - Φόρτωση/Αποθήκευση- Γενικά.

2. Στην περιοχή Προεπιλεγμένος τύπος αρχείου και ρυθμίσεις ODF, επιλέξτε πρώτα έναν τύπο εγγράφου, έπειτα επιλέξτε τον τύπο αρχείου για αποθήκευση.

Από τώρα και στο εξής, αν αποθηκεύετε ένα έγγραφο, ο Τύπος αρχείου θα ορίζεται σύμφωνα με την επιλογή σας. Βέβαια, μπορείτε ακόμη να επιλέξετε ένα άλλο τύπο αρχείου στον διάλογο αποθήκευσης του αρχείου.

## Άνοιγμα αρχείων Microsoft Office ως προεπιλογή

1. Στο αρχείο του Windows Explorer, δεξιοπατήστε ένα αρχείο του τύπου που θέλετε να αναθέσετε σε άλλη εφαρμογή.

2. Στο μενού περιεχομένων, επιλέξτε Άνοιγμα με - Επιλέξτε μια άλλη εφαρμογή.

3. Στον κατάλογο των εφαρμογών που εμφανίζεται, επιλέξτε το πρόγραμμα με το οποίο επιθυμείτε να ανοίγετε τον τρέχοντα τύπο αρχείων. Βεβαιωθείτε ότι το "Να χρησιμοποιείται πάντα αυτή η εφαρμογή" είναι επιλεγμένο.

   Αν αυτά τα βήματα δεν εφαρμόζονται στη έκδοση των Microsoft Windows που έχετε, αναζητείστε στην βοήθεια των Microsoft Windows για οδηγίες αλλαγής συσχετισμού αρχείων.

## Μετατροπή πολλών αρχείων Microsoft Office σε μορφή OpenDocument

Ο Αυτόματος πιλότος μετατροπής εγγράφου θα αντιγράψει και θα μετατρέψει όλα τα αρχεία Microsoft Office σε ένα φάκελο σε έγγραφα LibreOfficeDev στη μορφή αρχείου OpenDocument. Μπορείτε να ορίσετε τον φάκελο για ανάγνωση, και τον φάκελο όπου τα τροποποιημένα έγγραφα θα αποθηκεύονται.

1. Επιλέξτε Αρχείο - Αυτόματοι πιλότοι - Μετατροπέας εγγράφου για να ξεκινήσει ο αυτόματος πιλότος.

## Μακροεντολές στο Microsoft Office και στο LibreOfficeDev

Εκτός λίγων εξαιρέσεων, το Microsoft Office και το LibreOfficeDev δεν μπορούν να εκτελέσουν τον ίδιο κώδικα μακροεντολής. Το Microsoft Office χρησιμοποιεί κώδικα VBA (Visual Basic for Applications), και το LibreOfficeDev χρησιμοποιεί κώδικα Basic βασισμένο στο περιβάλλον LibreOfficeDev API (Application Program Interface). Αν και η γλώσσα προγραμματισμού είναι η ίδια, διαφέρουν τα αντικείμενα και οι μέθοδοι.

Οι πιο πρόσφατες εκδόσεις του LibreOfficeDev μπορούν να τρέξουν μερικά σενάρια Excel Visual Basic, εάν ενεργοποιήσετε αυτό το γνώρισμα στο LibreOfficeDev - ΠροτιμήσειςΕργαλεία - Επιλογές - Φόρτωση/αποθήκευση - Ιδιότητες VBA.

Αν χρησιμοποιείτε μακροεντολές σε μια από τις εφαρμογές και θέλετε να χρησιμοποιήσετε την ίδια λειτουργία σε άλλη εφαρμογή, πρέπει να επεξεργαστείτε τις μακροεντολές. Το LibreOfficeDev μπορεί να φορτώσει τις μακροεντολές που περιέχονται μέσα στα αρχεία Microsoft Office και μετά μπορείτε να προβάλετε και να επεξεργαστείτε τον κώδικα μακροεντολών στον επεξεργαστή LibreOfficeDev Basic IDE.

### Μπορείτε να επιλέξετε τη διατήρηση ή όχι των μακροεντολών VBA

Ανοίξτε ένα έγγραφο Microsoft Office που περιέχει κώδικα μακροεντολών VBA. Αλλάξτε μόνο τα κανονικά περιεχόμενα (κείμενο, κελιά, γραφικά), και μην επεξεργαστείτε τις μακροεντολές. Αποθηκεύστε το έγγραφο ως τύπο αρχείου Microsoft Office. Ανοίξτε το αρχείο σε Microsoft Office, και οι μακροεντολές VBA θα τρέχουν σαν πρώτα.

Μπορείτε να σβήσετε τις μακροεντολές VBA από ένα αρχείο Microsoft Office καθώς το φορτώνετε ή το αποθηκεύετε.

1. Επιλέξτε LibreOfficeDev - ΠροτιμήσειςΕργαλεία - Επιλογές - Φόρτωση/Αποθήκευση - Ιδιότητες VBA για να ορίσετε το χειρισμό μακροεντολών της VBA τουLibreOfficeDev.

Σχετικά θέματα

Σχετικά με τη μετατροπή εγγράφων Microsoft Office

Άνοιγμα εγγράφων

Άνοιγμα εγγράφων αποθηκευμένων σε άλλες μορφές

Αποθήκευση εγγράφων σε άλλες μορφές

Αλλαγή συσχετισμών των τύπων εγγράφων Microsoft Office