Περιεχόμενα
Δείκτης 🔎︎

# Συνάρτηση WeekDay

Αυτή η συνάρτηση επιστρέφει τον αριθμό που αντιστοιχεί στην ημέρα της εβδομάδας που αντιπροσωπεύεται από έναν σειριακό αριθμό ημερομηνίας που δημιουργείται από τις συναρτήσεις DateSerial ή DateValue.

Αυτή η σελίδα βοήθειας περιγράφει τη συνάρτηση WeekDay που χρησιμοποιείται στα σενάρια Basic. Εάν ενδιαφέρεστε για τη συνάρτηση WeekDay που χρησιμοποιείται στο LibreOfficeDev Calc, ανατρέξτε σε αυτήν τη σελίδα βοήθειας.

### Σύνταξη:

      WeekDay (SerialDate, [FirstDayOfWeek])

### Παράμετροι:

SerialDate: Ακέραια έκφραση που περιέχει τον σειριακό αριθμό ημερομηνίας που χρησιμοποιείται για τον υπολογισμό της ημέρας της εβδομάδας.

FirstDayOfWeek: Ακέραια τιμή που υποδεικνύει ποια ημέρα της εβδομάδας πρέπει να θεωρείται ως η πρώτη ημέρα της εβδομάδας. Η προεπιλεγμένη τιμή είναι 0, που σημαίνει ότι οι ρυθμίσεις τοπικών ρυθμίσεων συστήματος χρησιμοποιούνται για τον προσδιορισμό της πρώτης ημέρας της εβδομάδας.

Η παράμετρος FirstDayOfWeek δέχεται τιμές που κυμαίνονται από 0 έως 7. Ο παρακάτω πίνακας περιγράφει τη σημασία κάθε πιθανής τιμής:

Τιμή | Σταθερά VBA | Περιγραφή
--- | --- | ---
0 | vbUseSystemDayOfWeek | Χρήση των τοπικών ρυθμίσεων του συστήματος
1 | vbSunday | Κυριακή (προεπιλογή)
2 | vbMonday | Δευτέρα
3 | vbTuesday | Τρίτη
4 | vbWednesday | Τετάρτη
5 | vbThursday | Πέμπτη
6 | vbFriday | Παρασκευή
7 | vbSaturday | Σάββατο

Οι σταθερές VBA που αναφέρονται παραπάνω είναι διαθέσιμες μόνο εάν έχει ενεργοποιηθεί η υποστήριξη VBA. Για περισσότερες πληροφορίες, διαβάστε τη σελίδα βοήθειας Δήλωση VBASupport.

### Επιστρεφόμενη τιμή:

Ακέραιος

### Κωδικοί σφάλματος:

5 Άκυρη κλήση διαδικασίας

### Παράδειγμα:

Το παρακάτω παράδειγμα χρησιμοποιεί τη συνάρτηση Now() για να προσδιορίσει την τρέχουσα ημέρα της εβδομάδας.

    Sub ExampleWeekDay
        Dim sDay As String
        ' Επιστροφή και εμφάνιση της ημέρας της εβδομάδας
        Select Case WeekDay( Now )
                Case 1: sDay="Κυριακή"
                Case 2: sDay="Δευτέρα"
                Case 3: sDay="Τρίτη"
                Case 4: sDay="Τετάρτη"
                Case 5: sDay="Πέμπτη"
                Case 6: sDay="Παρασκευή"
                Case 7: sDay="Σάββατο"
        End Select
        msgbox "" + sDay,64,"Σήμερα είναι"
    End Sub

Το παρακάτω παράδειγμα απεικονίζει τη χρήση της παραμέτρου FirstDayOfWeek, υποθέτοντας ότι η Τρίτη είναι η πρώτη ημέρα της εβδομάδας.

      Dim someDay As Long
      ' Η ημερομηνία 1η Ιανουαρίου 2021 ήταν Παρασκευή
      someDay = DateSerial(2021, 01, 01)
      ' Εκτυπώνει το "6" υποθέτοντας ότι η Κυριακή είναι η πρώτη ημέρα της εβδομάδας
      MsgBox WeekDay(someDay)
      ' Εκτυπώνει το "4" υποθέτοντας ότι η Τρίτη είναι η πρώτη ημέρα της εβδομάδας
      MsgBox WeekDay(someDay, 3)

Σχετικά θέματα

Συνάρτηση DateSerial

Συνάρτηση DateValue

Συνάρτηση Now

WEEKDAY